**HÁZIORVOSI ELLÁTÁs FELTÉTELEINEK JAVÍTÁSÁT ELSŐGÍTŐ TÁMOGATÁS pályázati FELTÉTELEK**

**Budapest Főváros IV. kerület Újpest Önkormányzata Képviselő-testületének a háziorvosi ellátás feltételeinek javítását elősegítő támogatásról szóló 11/2009. (IV. 3.) önkormányzati rendelete alapján**

**I. A pályázat célja**

A rendelkezésre álló anyagi források figyelembe vételével – az egészségügyi alapellátás színvonalának növelése érdekében a háziorvosok részére, a háziorvosi praxis eszközellátottságának, illetve működési feltételeinek javítása céljából, pályázati úton anyagi támogatás nyújtása.

**II. A pályázatra jogosultak köre**

A pályázaton részt vehet minden, a Budapest Főváros IV. kerület Újpest Önkormányzata (továbbiakban Önkormányzat) közigazgatási területén lévő, külön rendeletben meghatározott felnőtt- és gyermek háziorvosi körzetek vonatkozásában területi ellátási kötelezettséggel rendelkező és az Önkormányzattal erre vonatkozó szerződéses jogviszonyban álló felnőtt-, illetve gyermek háziorvosi ellátást nyújtó egészségügyi szolgáltató (továbbiakban: háziorvos).

**III. Megpályázható összeg**

A megpályázható támogatás legmagasabb összege: br. 220.000 Ft/praxis, azaz kétszázhúszezer forint/praxis.

A háziorvos által megpályázott összeg nagysága nem haladhatja meg ezen összeget.

**IV. A pályázat benyújtásához elengedhetetlen dokumentumok**

1. Pályázati adatlap (1. számú melléklet)
2. A megpályázott összeg, illetve annak egyes részletei felhasználásának tervezett célja (céljai), valamint a felhasználás tervezett ütemezése (2. számú melléklet)

**V. A pályázat benyújtásának és elbírálásának módja, helye és határideje**

A pályázatot kizárólag az erre rendszeresített pályázati adatlapon, a pályázat felhasználásának tervezett ütemezéséről szóló nyomtatvány csatolásával lehet benyújtani, a Polgármesteri Hivatal Népjóléti Alpolgármesteri Kabinetén hivatali időben személyesen (Bp. IV. István út 14.) vagy a [nepjolet.alpolgarmester@ujpest.hu](mailto:nepjolet.alpolgarmester@ujpest.hu) e-mail címre megküldve. Pályázati adatlapok a Polgármesteri Hivatal Ügyfélszolgálati Irodáján (Bp. IV. István út 15.) szerezhetők be hivatali időben, vagy letölthetők a [www.ujpest.hu](http://www.ujpest.hu) weboldalról.

Hivatali idő: Hétfő: 8h – 18h- ig.

Kedd: 8h – 16h- ig.

Szerda: 8h – 17h- ig.

Csütörtök: 8h – 16h- ig.

Péntek: 8h – 13h –ig.

**A pályázatokat a kiírásban közzétett módon 2022. március 14. napjától 2022. április 14. napjáig lehet benyújtani.**

**A pályázatokat a Polgármester bírálja el a pályázat benyújtási határidejének utolsó napjától számított 30 napon belül.**

**VI. A támogatási összeg felhasználásának feltételei**

1. A háziorvos az egészségügyi ellátást szolgáló eszközök beszerzésére, illetve a működési feltételeit biztosító egyéb kiadásokra használhatja fel a támogatás összegét. **Fontos!** A támogatás összegének legalább 50%-át új eszközök beszerzésére kell fordítania.
2. A háziorvos úgy is benyújthatja pályázatát, hogy a megpályázott összeget egy nagyobb beruházás részbeni finanszírozására kívánja felhasználni.
3. Az elnyert támogatás összege kizárólag a háziorvos által benyújtott pályázatban meghatározott célra (célokra) használható fel.

**VII. Támogatási összeg elszámolása**

1. A nyertes pályázókkal az Önkormányzat támogatási szerződést köt.
2. Az elnyert támogatási összeg a pályázat elbírálását követően 30 napon belül, a támogatási szerződés aláírása után kerül kifizetésre.
3. Az elnyert támogatás összege kizárólag a háziorvos által benyújtott pályázatban meghatározott célra (célokra) használható fel.
4. A támogatott háziorvosok a tárgyévet követően, legkésőbb február 28-ig kötelesek elszámolni a támogatás felhasználásáról, melynek során a felhasználást számlamásolatokkal kell kigazolni.

**VIII. Egyéb feltételek**

1. Érvénytelennek kell nyilvánítani azt a pályázatot, amely nem felel meg a háziorvosi ellátás feltételeinek javítását elősegítő támogatásról szóló 11/2009. (IV.3) önkormányzati rendeletben, vagy a pályázati kiírásban meghatározott feltételeknek.
2. Amennyiben a háziorvos az elszámolási kötelezettségének határidőben nem vagy nem megfelelően tesz eleget, illetve a támogatás összegét részben vagy egészben a rendeltetésétől eltérő célra használja fel, úgy a felvett támogatás teljes összegét a Ptk. szerint meghatározott, a kifizetés napjától számított késedelmi kamatokkal növelten köteles haladéktalanul visszafizetni az Önkormányzat részére.
3. A VIII. 2 bekezdésben meghatározott esetekben a háziorvos a soron következő két pályázaton nem vehet részt.
4. A pályázó a támogatási szerződés megkötésével egyidejűleg nyilatkozik arról, hogy az általa képviselt szervezet átlátható szervezetnek minősül, valamint köztartozástól mentes, azaz nincs az állami és önkormányzati adóhatósággal szemben lejárt esedékességű adótartozása.

**A pályázat benyújtása költség- és illetékmentes.**

Budapest, 2022. március 9.

Déri Tibor polgármester

Budapest Főváros IV. kerület

Újpest Önkormányzata

**1.számú melléklet**

**PÁLYÁZATI ADALAP**

**Budapest Főváros IV. kerület Újpest Önkormányzata Képviselő-testületének a háziorvosi ellátás feltételeinek javítását elősegítő támogatásról szóló 11/2009. (IV. 3.) önkormányzati rendelete alapján**

**1. A Pályázó adatai:**

|  |  |
| --- | --- |
| **Egészségügyi szolgáltató neve** |  |
| **Egészségügyi szolgáltató képviseletére jogosult személy neve** |  |
| **Egészségügyi szolgáltató székhelye** |  |
| **Háziorvosi rendelő megnevezése** |  |
| **Megpályázott összeg** |  |

**A Pályázati Adatlaphoz kötelezően csatolandó:** Pályázat felhasználásának tervezett ütemezése

**Adatkezelési nyilatkozat**

Az adatkezelés jogalapja a támogatási pályázatok tekintetében a GDPR 6. cikk (1) bekezdés c) pontja és az Budapest Főváros IV. kerület Újpest Önkormányzat Képviselő-testületének a háziorvosi ellátás feltételeinek javítását elősegítő támogatásról szóló 11/2009. (IV. 3.) számú Rendelete.

Az adatkezelés jogalapja az egészségügyi szolgáltató képviselője tekintetében a GDPR 6. cikk (1) bekezdés f) pontja.

Az adatkezelési tájékoztatókat elolvastam, megismertem, az abban foglaltakat tudomásul vettem.

Budapest, 20……… év………………….…………... hónap nap

……………………………………………………………….

Pályázó cégszerű aláírása, bélyegzője

**2.számú melléklet**

**PÁLYÁZAT FELHASZNÁLÁSÁNAK TERVEZETT ÜTEMEZÉSE**

**Budapest Főváros IV. kerület Újpest Önkormányzata Képviselő-testületének a háziorvosi ellátás feltételeinek javítását elősegítő támogatásról szóló 11/2009. (IV. 3.) önkormányzati rendelete alapján**

**Megpályázott összeg felhasználásának tervezett célja (céljai) és ütemezése**

|  |  |
| --- | --- |
| **Megpályázott összeg felhasználásának tervezett összes célja** |  |
| 1. **Megpályázott összeg egyes részleti felhasználásának tervezett célja, ütemezése (1. tétel)\*** |  |
| 1. **Megpályázott összeg egyes részleti felhasználásának tervezett célja, ütemezése (2. tétel)** |  |
| 1. **Megpályázott összeg egyes részleti felhasználásának tervezett célja, ütemezése (3. tétel)** |  |
| 1. **Megpályázott összeg egyes részleti felhasználásának tervezett célja, ütemezése (4. tétel)** |  |

\*Amennyiben egy tételre használják fel a teljes támogatási összeget, akkor a „*Megpályázott összeg felhasználásának tervezett összes célja*” mezőn túl csak az a) pont kitöltése kötelező.

Budapest, 20……… év………………….…………... hónap nap

……………………………………………………………….

Pályázó cégszerű aláírása, bélyegzője